Andres Siplane

Andres Siplane (sündinud 28. juulil 1974 Pärnus) on eesti sotsiaaltöö spetsialist ja kirjanik. Tema kirjanikupseudonüüm on Saamuel Pliuhkam. 

Haridus
Siplane on lõpetanud 1992. aastal Pärnu 1. Keskkooli. Aastatel 1993–1994 oli ta piirivalveväe ajateenija Remniku Õppekeskuses. Ta on lõpetanud sotsiaaltöö alal Tallinna Pedagoogikaülikooli 1999. aastal bakalaureuse- ja 2001. aastal magistrikraadiga.Andres Siplane ETIS-es. Vaadatud 26.05.2025.

Töö
Siplane on töötanud Pärnu Linnavalitsuse sotsiaalhoolekande osakonnas (1995–1999), Justiitsministeeriumis (1999–2000), Riigikogu Kantselei nõunikuna (2000–2005), MTÜ-s Puhas Eesti ja MTÜ-s Eesti Pakendiringlus teenindusjuhinaRoheliste volikogu juhiks valiti Andres Siplane Postimees.ee, 13.02.2010. (2005–2011), Eesti Kaitseväe tugikeskuse juhatajana (2011–2014) ja Kaitseministeeriumi sotsiaalnõunikuna (alates 2014. aasta novembrist; 2024. aasta seisuga ta seal enam ei tööta).Andres Siplane ETIS-es. Vaadatud 26.05.2025.Madis Hindre. Kaitseminister otsustas lõpetada represseeritutele tervisetoetuse andmise ERR Uudised, 18.03.2024.

Andres Siplane on muu hulgas uurinud mitmeid naissõjaväelaste sotsiaalse toimetuleku aspekte, teinud selle kohta erialakonverentsidel ettekandeid ja avaldanud sõjandusväljaannetes ülevaateartikleid ("Naissoost ajateenijate toimetulek Kaitseväes" (2018), "Naiskaitseväelaste kaasamisega seotud hoiakutest ja kogemustest" (2018), "Naised Kaitseväes ning rahuvalvemissioonidel" (2018), "Naissoost ajateenija toimetulek teenistusülesannetega" (2019), "Naised Ukraina rindelt" (2019), "Naissoost ajateenijatest" (2020) jm).Andres Siplane ETIS-es. Vaadatud 26.05.2025.

Ta on Eesti Sotsiaaltöö Assotsiatsiooni liige (2025. aasta seisuga).Liikmete nimekiri Eesti Sotsiaaltöö Assotsiatsiooni koduleht. Vaadatud 26.05.2025.

Ühiskondlik ja poliitiline tegevus
Siplane kuulus aastatel 2006–2011 erakonda Eestimaa RohelisedAndres Siplane E-äriregistris. Vaadatud 26.05.2025.; ta on olnud selle erakonna juhatuse ja ka volikogu esimees.Roheliste volikogu juhiks valiti Andres Siplane Postimees.ee, 13.02.2010.

2011. aastal asutas ta koos mõttekaaslastega uisuklubi Gliss. Klubi on erahuvikooli Tiiu Valgemäe Uisukool pidaja. Klubis käib igal hooajal treenimas sadakond noort. Klubi korraldab kaks korda aasta võistlusi Gliss Open ja Gliss Extra.

Ta on Telliskivi Seltsi liige.Jürgen Rooste. Andres Siplane leiab kaitseministeeriumi töö kõrvalt aega paljukski: "Et kõike jõuda, tuleb parajalt laisk olla." Maaleht.ee, 04.12.2021. 

Ta on juhtinud giidina kultuuriloolisi ja masinatööstusteemalisi ekskursioone Tallinna Linnamuuseumis, Tartu Linnamuuseumis, Kalamaja päevadel, üleriigilisel muuseumiööl, Tallinna disainiööl, Tallinna linnaruumifestivalil ja veel paljudel kultuuriüritustel.Muuseumiöö “Öös on unistusi” Tallinna Linnamuuseumi koduleht. Vaadatud 26.05.2025.Ajalooretk: Tartu kanalisatsioonikaevude luukide lugu Tartu Linnamuuseumi koduleht. Vaadatud 26.05.2025.Krulli kvartali ekskursioonid Disainiöö koduleht. Vaadatud 26.05.2025.Kalamaja Päevade programm Kalamaja päevade koduleht. Vaadatud 26.05.2025.Jürgen Rooste. Andres Siplane leiab kaitseministeeriumi töö kõrvalt aega paljukski: "Et kõike jõuda, tuleb parajalt laisk olla." Maaleht.ee, 04.12.2021. 

Looming
Teater
Pärnust pärit ajaloo- ja kultuurihuvilisena asutas Andres Siplane 2025. aastal Pärnu Saksa Käsitööliste Teatri, mille kunstiline juht ja esineja ta ise on. Teatri esimese lavastuse, püstijalatragöödia "UNRÄP ehk Kirjaneitsi tükid mõlemal pool jõge" esietendus toimus Pärnus 20. märtsil 2025. Teatril on plaanis ka edaspidi etendada humoorikaid lugusid Pärnuga seotud ajaloosündmustest ning ajaloolistest ja kultuuriloolistest isikutest.Kristi Raidla. Pärnu saksa käsitööliste teater avab uksed püstijala tragöödiaga ERR Kultuur, 20.03.2025.

Aprillis 2025 esietendus teatris käsitlus Tartu kultuuriloost "Vägivald, asotsiaalsus ja alkoholism Tartu tänavatel. Ja meie südametes". Lavateos põhineb osaliselt Andres Siplase kirjandusliku alter ego Saamuel Pliuhkami varem trükis ilmunud lugudel. Lavastuses esitatakse ühtlasi üleskutse püstitada Tartu õlletehase juurde luuletaja Artur Alliksaare monument.Anu Jürisson. Uus Pärnu teater teeb algatuse rajada Alliksaarele monument Pärnu Postimees, 11.04.2025.

Autoriraamatuid
 Andres Siplane. "Eesti kasulaps 2005", Tallinn, Eesti Kasuperede Liit (59 lk)
 Andres Siplane. "Kasulaps iseseisvas elus", Tallinn, Eesti Kasuperede Liit (77 lk)
 Andres Siplane. "Introverdi monoloog. Pärnu", Tallinn, A. Siplane, 2019 (136 lk)
 Andres Siplane. "Luukide vaatlemisest", Tallinn, 2021 (144 lk)
 Andres Siplane. "Mariupol : linn, mida enam ei ole", Tallinn, Andres Siplane, 2023 (131 lk) 

Teosed Saamuel Pliuhkami pseudonüümi all
 Saamuel Pliuhkam. "Hindrey ja Tõnisson", Pärnu, A. Siplane, 2011 (222 lk)
 Saamuel Pliuhkam. "Jäin Huckleberry Finniga juttu ajama", Tallinn, A. Siplane, 2015 (188 lk)
 Saamuel Pliuhkam. "Mina lähen tunglaga kõige ees", Tallinn, A. Siplane, 2018 (193 lk)
 Saamuel Pliuhkam. "Parteisekretär Morgenstern siirdub eraettevõtlusesse", Pärnu, A. Siplane, 2021 (160 lk) 
 Saamuel Pliuhkam. "Õilis metslane ja sisemine deemon", Pärnu, A. Siplane, 2025 (150 lk)

Kaaskoostatud raamat
 "Haiguste ravi. Kontrollitud : raamat tänavakunstist". Koostajad Tõnis Palkov, Uku Sepsivart, Andres Siplane. Tallinn, Eesti Pakendiringlus, 2009 (216 lk)

Tunnustus
 2001 – Foorumi ajakirjandusauhindFoorumi ajakirjandusauhinna 2001 võitis Andres Siplane Eesti Meediaettevõtete Liidu koduleht. 25.01.2002.
 2018 – Vabaduse Tammepärja aumärk – metsavendade ajaloo talletamise ja tutvustamise eestVabaduse Tammepärja aumärgi kavalerid
 2021 – Kaitseministeeriumi hõberinnamärk – pikaajalise silmapaistva tegevuse eest sotsiaalvaldkonna arendamisel kaitseministeeriumi valitsemisalasKaitseminister tunnustab riigikaitse silmapaistvaid edasiviijaid Kaitseministeeriumi koduleht. 02.12.2021.

Viited

Välislingid
 Jürgen Rooste. Andres Siplane leiab kaitseministeeriumi töö kõrvalt aega paljukski: "Et kõike jõuda, tuleb parajalt laisk olla." Maaleht.ee, 4. detsember 2021

Kategooria:Eesti sotsiaaltöötajad
Kategooria:Eesti kirjanikud
Kategooria:Tallinna Ülikooli vilistlased
Kategooria:Sündinud 1974